Եթե Լեռնային Ղարաբաղի հակամարտության կողմերը ստորագրեն Խաղաղության փաստաթուղթը (պայմանականորեն անվանենք այն Մադրիդյան), ապա Ադրբեջանը միջազգայնորեն և պաշտոնապես հրաժարվելու է Ղարաբաղից, այլևս հավակնությունների որևէ օրինական հիմք Արցախի նկատմամբ չի ունենա: Tert.am-ի հետ զրույցում այս մասին ասաց Հայ Ազգային Կոնգրես կուսակցության վարչության անդամ Վլադիմիր Կարապետյանը: Ըստ նրա՝ այդ փաստաթուղթը կդառնա երաշխիքների համալիր, ինչի հետևանքով Ադրբեջանն անգամ չի կարող մտածել Ղարաբաղի նկատմամբ որևէ ոտնձգության մասին: